**Pentru aprobarea Regulamentului sanitar**

**privind protecţia sănătății lucrătorilor împotriva riscurilor legate de expunerea la agenţi cancerigeni sau mutageni la locul de muncă**

**------------------------------------------------------------**

În vederea executării prevederilor art.6 şi 10 din Legea nr.10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), cu modificările şi completările ulterioare, art.6 din Legea securităţii şi sănătăţii în muncă nr.186-XVI din 10 iulie 2008 (Monitorul Oficial al Republicii Moldova, 2008, nr.143-144, art.587), cu modificările şi completările ulterioare, GuvernulHOTĂRĂŞTE:

1. Se aprobă Regulamentul sanitar privind supravegherea sănătăţii persoanelor expuse acţiunii factorilor profesionali de risc (se anexează).

 2. Cerinţele prezentei hotărîri se aplică pentru lucrătorii care sunt expuşi sau pot fi expuşi la agenţi cancerigeni sau mutageni în procesul activității lor.

 3. Prezenta hotărîre intră în vigoare după 3 luni de la data publicării în Monitorul Oficial al Republicii Moldova.

4. Controlul asupra executării prezentei hotărîri se pune în sarcina Ministerului Sănătăţii.

**Prim-ministru PAVEL FILIP**

Contrasemnează:

Ministrul sănătăţii Ruxanda Glavan

Ministrul muncii, protecţiei

sociale şi familiei Stela Grigoraş

Aprobat

prin Hotărârea Guvernului

 nr.\_\_\_\_\_\_din\_\_\_\_\_\_\_\_\_2016

 **REGULAMENT SANITAR**

**privind protecţia sănătății lucrătorilor împotriva riscurilor legate de expunerea la agenţi cancerigeni sau mutageni la locul de muncă**

Regulamentul sanitar privind protecţia sănătății lucrătorilor împotriva riscurilor legate de expunerea la agenţi cancerigeni sau mutageni la locul de muncă transpune Directiva 2004/37 CE a Parlamentului European și a Consiliului din 29 aprilie 2004 privind protecția sănătății lucrătorilor împotriva riscurilor legate de expunerea la agenții cancerigeni sau mutageni la locul de muncă (a șasea directivă specială în sensul articolului 16 alineatul (1) din Directiva 89/391/CEE), publicată în Jurnalul Oficial al Uniunii Europene L183 din 29 iunie 1989.

**I. Dispoziţii generale**

1. Regulamentul sanitar privind protecţia sănătății lucrătorilor împotriva riscurilor legate de expunerea la agenţi cancerigeni sau mutageni la locul de muncă (în continuare – *Regulament*), stabilește cerințele specifice privind protecția lucrătorilor, inclusiv prevenirea acestor riscuri.

2. Cerinţele de sănătate şi securitate în muncă prevăzute de prezentul Regulament nu se aplică către activitățile cu substanţe chimice radioactive.

 3. În înţelesul prezentului Regulament termenii şi expresiile de mai jos au următoarele semnificații:

*agent cancerigen* - o substanţă sau un procedeu ce este însoțit de degajarea acestei substanțe, stabilite în anexele 1 și 2 la prezentul Regulament care fiind prezente la locul de muncă, pot provoca apariția tumorilor maligne și benigne la lucrător;

*agent mutagen* - o substanţă sau un procedeu ce este însoțit de degajarea acestei substanțe, prezente la locul de muncă, care pot provoca modificări (mutații) genetice permanente în celulele germinative, inclusiv modificări fenotipice cu caracter ereditar, afectând sănătatea lucrătorului și a urmașilor acestuia. Datorită mecanismului specific de acțiune, agenții mutageni pot avea și efecte cancerigene.

 4. Lucrătorii trebuie să fie protejaţi împotriva riscurilor legate de agenţii cancerigeni sau mutageni care apar la locul de muncă.

 5. Este necesar, pentru anumiți agenți, să fie luate în considerare toate căile de absorbţie, în special posibilitatea absorbţiei pe cale cutanată, în scopul de a asigura cel mai bun nivel de protecţie posibil.

 6. Pentru orice activitate care poate prezenta un risc de expunere la agenţi cancerigeni sau mutageni, trebuie să fie identificate natura, gradul şi durata expunerii lucrătorilor, pentru a putea evalua orice risc legat de securitatea sau sănătatea lor.

 7. Această evaluare trebuie înnoită cu regularitate şi la orice schimbare a condiţiilor care ar putea afecta expunerea lucrătorilor la agenţi cancerigeni sau mutageni.

 8. La evaluarea riscului vor fi luate în calcul toate celelalte căi de pătrundere în organism, inclusiv absorbţia cutanată.

 9. Angajatorii acordă o atenţie specială eventualelor efecte în privinţa securităţii sau sănătăţii acelor lucrători care prezintă riscuri speciale (întrebuințarea tutunului,alcoolului) şi, printre altele, iau în considerare oportunitatea măsurii de a nu mai angaja astfel de lucrători în zone în care pot fi în contact cu agenţi cancerigeni sau mutageni.

 10. Agenţii cancerigeni și mutageni care acționează asupra sănătății lucrătorilor la locul de muncă sunt specificați în anexa nr.2 la prezentul Regulament. Expunerea la aceste substanțe nu trebuie să depăşească valoarea limită.

 11. Valorile limită obligatorii de expunere profesională şi metodele standardizate de investigare se stabilesc de către Ministerul Sănătăţii și pot fi revizuite cu frecvenţa pe care o impun datele ştiinţifice mai recente.

**II. Obligaţiile angajatorilor**

**Secţiunea 1-a.**

**Evaluarea riscului implicat de agenţi** **cancerigeni sau mutageni**

 12. Trebuie luate măsuri preventive pentru a menţine securitatea şi sănătatea lucrătorilor expuşi la agenţi cancerigeni sau mutageni, aplicând principiul precauției.

 13. Angajatorul reduce utilizarea unui agent cancerigen sau mutagen la locul de muncă, în special prin înlocuire, în măsura în care este posibil din punct de vedere tehnic, cu o substanţă, un preparat sau un procedeu care, în condiţiile de utilizare, nu este periculos sau este mai puţin periculos pentru sănătate.

 14. Angajatorul, în toate cazurile când se foloseşte un agent cancerigen sau mutagen, aplică următoarele măsuri:

 1) limitarea cantităţilor de agent cancerigen sau mutagen la locul de muncă;

 2) limitarea, la cel mai scăzut nivel posibil, a numărului de lucrători expuşi sau care pot fi expuşi;

 3) conceperea procesului de muncă şi a unor măsuri tehnice, obiectivul fiind acela de a se evita sau de a se reduce la minim degajarea de agenţi cancerigeni sau mutageni la locul de muncă;

 4) evacuarea agenţilor cancerigeni sau mutageni la sursă, aspiraţia locală sau ventilaţia generală, adecvate şi compatibile cu necesitatea de a proteja sănătatea publică şi mediul;

 5) folosirea metodelor de măsurare existente, adecvate agenţilor cancerigeni sau mutageni, în special pentru detectarea din timp a expunerilor anormale rezultate dintr-un eveniment neprevăzut sau un accident;

 6) măsuri de protecţie colectivă şi/sau, atunci când expunerea nu poate fi evitată prin alte mijloace, măsuri de protecţie individuale;

 7) măsuri de igienă, în special curăţarea cu regularitate a podelelor, a pereţilor şi a altor suprafeţe;

 8) informarea lucrătorilor;

 9) delimitarea zonelor de risc şi utilizarea unor panouri adecvate de avertizare şi de securitate, inclusiv panoul „fumatul interzis” în zonele în care lucrătorii sunt expuşi sau pot fi expuşi la agenţi cancerigeni sau mutageni;

 10) amplasarea dispozitivelor de semnalare pentru situaţii de urgenţă care ar putea conduce la expuneri anormal de ridicate;

 11) mijloace care să permită stocarea, manipularea şi transportul fără risc, în special prin utilizarea recipientelor ermetice şi etichetate în mod clar şi vizibil;

 12) mijloace sigure de colectare, stocare şi evacuare a deşeurilor de către lucrători, inclusiv utilizarea recipientelor ermetice şi etichetate în mod clar şi vizibil.

 15. În cazul când înlocuirea agentului cancerigen sau mutagen cu o substanţă, un preparat sau un procedeu care, în condiţiile de utilizare, nu este periculos sau este mai puţin periculos pentru securitate sau sănătate, nu este posibilă din punct de vedere tehnic, angajatorul ia măsuri pentru ca producerea şi folosirea agentului cancerigen sau mutagen să aibă loc într-un sistem închis.

 16. Când aplicarea unui sistem închis nu este posibilă din punct de vedere tehnic, angajatorul trebuie să asigure condiţii pentru ca nivelul de expunere a lucrătorilor să fie redus la cel mai scăzut nivel posibil.

 17. Angajatorul va completa și păstra lista actualizată a lucrătorilor folosiţi în activităţi pentru care rezultatele evaluării menţionate în punctul 6 al prezentului Regulament, evidenţiază un risc pentru sănătatea sau securitatea lor.

**Secţiunea a 2-a.**

**Expunerea imprevizibilă**

 18. În cazul existenței posibilității de producere a unor evenimente imprevizibile sau a unor accidente care pot conduce la o expunere anormală a lucrătorilor, angajatorul informează lucrătorii cu privire la aceasta.

 19. Până la normalizarea situaţiei şi atât timp cât cauzele expunerii anormale nu sunt eliminate:

1. sunt autorizaţi să lucreze în zona afectată numai lucrătorii indispensabili pentru executarea reparaţiilor şi a altor activităţi necesare;
2. li se pune la dispoziţie lucrătorilor în cauză îmbrăcăminte de protecţie şi echipament individual de protecţie respiratorie, iar aceştia trebuie să le poarte;
3. expunerea nu poate fi permanentă şi se limitează la strictul necesar pentru fiecare lucrător;
4. lucrătorii neprotejaţi nu sunt autorizaţi să lucreze în zona cu pericol pentru sănătate.

**Secţiunea a 3-a.**

**Expunerea previzibilă**

 20. Pentru anumite activităţi precum lucrările de întreţinere, pentru care este previzibilă posibilitatea unei creşteri semnificative a expunerii şi în privinţa cărora au fost deja epuizate toate posibilităţile de a lua alte măsuri tehnice de prevenire în scopul limitării expunerii, angajatorul trebuie să stabilească, după consultarea lucrătorilor sau a reprezentanţilor lor din întreprindere sau unitate, fără a aduce atingere responsabilităţii angajatorului, măsurile necesare pentru a reducere durata expunerii lucrătorilor cât mai mult posibil şi pentru a asigura protecţia lor în timpul acestor activităţi.

 21. În cazul punctului 18 al prezentului Regulament, li se pune la dispoziţia lucrătorilor îmbrăcăminte de protecţie şi un echipament individual de protecţie respiratorie, iar aceştia trebuie să le poarte atât timp cât persistă expunerea anormală care nu poate fi permanentă şi este limitată la strictul necesar pentru fiecare lucrător.

 22. Se iau măsurile adecvate pentru ca zonele în care se desfăşoară activităţile prevăzute în punctul 20 al prezentului Regulament, să fie în mod clar delimitate şi semnalizate, pentru a evita ca persoane neautorizate să aibă acces în aceste locuri.

 23. Angajatorii iau măsurile adecvate pentru ca zonele în care se desfăşoară activităţile pentru care rezultatele evaluării menţionate în punctul 6 al prezentului Regulament, evidenţiază un risc pentru securitatea sau sănătatea lucrătorilor să fie accesibile numai lucrătorilor care, prin natura muncii sau funcţiei lor, trebuie să se afle acolo.

**Secţiunea a 4-a.**

**Măsuri de igienă şi de protecţie individuală**

 24. Angajatorii sunt obligaţi, pentru toate activităţile pentru care există un risc de contaminare cu agenţi cancerigeni sau mutageni, să ia următoarele măsuri:

1) să organizeze activitatea astfel încât lucrătorii să nu mănânce, să nu bea şi să nu fumeze în zonele în care există risc de contaminare cu agenţi cancerigeni sau mutageni;

1. să furnizeze lucrătorilor îmbrăcăminte de protecţie adecvată sau altă îmbrăcăminte specială adecvată;
2. să prevadă locuri separate pentru depozitarea hainelor de lucru sau a îmbrăcămintei de protecţie, pe de-o parte, şi a hainelor de stradă, pe de altă parte;
3. să pună la dispoziţia lucrătorilor grupuri sanitare şi duşuri adecvate;
4. să depoziteze corect echipamentele de protecţie într-un loc bine stabilit, să le verifice şi să le cureţe, dacă este posibil, înainte şi, în orice caz, după fiecare utilizare;
5. să repare sau să înlocuiască echipamentele de protecţie defecte înainte de o nouă utilizare.

 25. Costul măsurilor prevăzute în punctul 24 al prezentului Regulament, în nici un caz, nu trebuie să fie suportat de lucrători.

**Secţiunea a 5-a.**

**Formarea profesională**

 26. Angajatorul întreprinde măsurile necesare pentru ca lucrătorii şi reprezentanţii lor din întreprindere sau unitate să beneficieze de o formare profesională în egală măsură suficientă şi adecvată, pe baza tuturor informaţiilor disponibile, în special sub formă de informaţii şi instrucţiuni, referitoare la:

1. riscurile potenţiale pentru sănătate, inclusiv riscurile suplimentare datorate consumului de tutun;
2. precauţiile care trebuie luate pentru prevenirea expunerii;
3. cerinţele în materie de igienă;
4. purtarea şi folosirea echipamentelor şi îmbrăcămintei de protecţie;
5. măsurile care trebuie luate de către lucrători, în special de către personalul de intervenţie, în cazul producerii unor incidente şi pentru prevenirea acestora.

 27. Această formare profesională trebuie:

 1) să fie adaptată la evoluţia riscurilor şi la apariţia unor riscuri noi;

 2) să fie repetată periodic, dacă este necesar.

**Secţiunea a 6-a.**

**Informarea lucrătorilor**

28. Fiecare lucrător va avea acces la informaţiile din listă menționată în punctul 18 al prezentului Regulament, care îl privesc personal.

 29. Angajatorii sunt obligaţi să informeze lucrătorii cu privire la instalaţii şi la recipientele care conţin agenţi cancerigeni sau mutageni, să asigure etichetarea clară şi vizibilă a tuturor recipientelor, ambalajelor şi instalaţiilor care conţin agenţi cancerigeni sau mutageni şi să expună semnele de avertizare.

 30. Lucrătorii sunt informați suplimentar despre:

1. consecinţele asupra securităţii şi sănătăţii lucrătorilor, legate de alegerea, purtarea şi utilizarea îmbrăcămintei şi a echipamentelor de protecţie, fără a se aduce atingere responsabilităţilor angajatorului referitoare la determinarea eficacităţii îmbrăcămintei şi a echipamentelor de protecţie;
2. expunerile anormale, prevăzute în punctul 19 al prezentului Regulament, cauzele lor şi despre măsurile luate sau care urmează să fie luate pentru remedierea situaţiei;

**Secţiunea a 7-a.**

**Informarea autorităţii competente**

 31. Angajatorul comunică rezultatul măsurărilor efectuate autorităţii responsabile, la cererea acesteia.

 32. În cazul când rezultatele evaluării prevăzute în punctul 6 al prezentului Regulament evidenţiază un risc legat de securitatea sau sănătatea lucrătorilor, angajatorii pun la dispoziţia autorităţii competente, la cerere, informaţii corespunzătoare despre:

1. activităţile şi procedeele industriale aplicate, inclusiv motivele pentru care se folosesc agenţi cancerigeni sau mutageni;
2. cantităţile fabricate sau utilizate de substanţe sau preparate care conţin agenţi cancerigeni sau mutageni;
3. numărul de lucrători expuşi;
4. măsurile de prevenire luate;
5. tipul de echipament de protecţie care trebuie utilizat;
6. natura şi gradul expunerii;
7. cazurile de înlocuire a agenților cancerigeni sau mutageni;

**III. Supravegherea sănătății lucrătorilor**

 33. Lucrătorii expuși și care pot fi expuși acțiunii agenților cancerigeni sau mutageni la locul de muncă sunt supuși examenelor medicale profilactice la angajare precum și celor periodice în conformitate cu actele normative în vigoare.

 34. În cazul când se constată că un lucrător este afectat de o anomalie care poate fi rezultatul expunerii la agenţi cancerigeni sau mutageni, medicul în patologii profesionale poate solicita ca alţi lucrători care au suferit o expunere similară să fie examinați medical. În acest caz, se procedează la o nouă evaluare a riscului de expunere în conformitate cu punctul 6 al prezentului Regulament.

 35. Specialiștii responsabili de sănătatea sau securitatea de la locul de muncă au acces la lista menţionată în punctul 17 al prezentului Regulament.

 36. Toate cazurile de cancer care au fost identificate, ca rezultat al expunerii la un agent cancerigen sau mutagen la locul de muncă trebuie să fie raportate Centrului Național de Sănătate Publică.

Anexă nr.1

la Regulamentul sanitar privind protecţia

 sănătății lucrătorilor împotriva riscurilor

 legate de expunerea la agenţi cancerigeni

 sau mutageni la locul de muncă

**Lista procedeelor tehnologice**

**cu efect cancerigen pentru om**

|  |  |  |
| --- | --- | --- |
| **Nr.****d/o** | **Denumirea procedeelor**  | **Substanţe prezente în aerul zonei de muncă** |
| 1 | Industria lemnului şi de fabricare a mobilei în încăperi cu folosirea:- răşinelor fenolformaldehidice- răşinelor carbamid-formaldehidice | aldehidă formicăfenolpulberi de lemnaldehida formicăpulberi de lemn |
| 2 | Producerea alcoolului izopropilic prin reacţii de acidulare  | Acid sulfuric |
| 3 | Obţinerea coxului, prelucrarea răşinelor de cărbune, de ţiţei, de şist, gazificarea cărbunelui | Distilarea răşinelor de cărbune, de şistBenz(a)piren |
| 4 | Obţinerea cauciucului şi articolelor din cauciuc:- operaţii de pregătire (iniţiale)- secţie vulcanizare- confecţionarea încălţămintei din clorură de vinil- presarea şi vulcanizarea încălţămintei | Funingine neagrăBenz(a)pirenGaze de vulcanizareClorură de vinilAcrilonitrilBenz(a)pirenGaze de vulcanizare |
| 5 | Producerea carbonului tehnic | Funingine neagrăBenz(a)piren |
| 6 | Obţinerea articolelor din cărbune, grafit, de mase anodice şi bazice  | Benz(a)pirenPulberi de cărbune  |
| 7 | Obţinerea fontei şi oţelului (fabrici de aglomerare, furnale şi cuptoare de topire a oţelului, laminare fierbinte), lucrări de turnare | În dependenţă de procesul tehnologic |
| 8 | Obţinerea aluminiului prin metoda electrolizei cu aplicarea anozilor de sudare | În dependenţă de procesul tehnologic |
| 9 | Tehnologii legate cu expunerea la aerosolii acizilor neorganici puternici, care conţin acidul sulfuric | Acid sulfuric |
| 10 | Obţinerea 1,1-dimetilhidrazinei | 1,1- dimetilhidrazin |
| 11 | Fabricarea auraminei |  auramin |
| 12 | Lucrări care implică expunerea la hidrocarburi policiclice aromate prezente în funingine, gudron de cărbune sau smoală de huilă. | În dependenţă de procesul tehnologic |
| 13 | Lucrări care implică expunerea la pulberi, fumuri sau aerosoli rezultaţi la prăjirea şi la rafinarea electrică a materialelor de nichel. | Nichel şi compuşii săi |

Anexă nr.2

la Regulamentul sanitar privind protecţia

 sănătății lucrătorilor împotriva riscurilor

 legate de expunerea la agenţi cancerigeni

 sau mutageni la locul de muncă

**Lista substanţelor**

**cu efect cancerigen pentru om**

|  |  |  |  |  |
| --- | --- | --- | --- | --- |
| **Nr.** | **Denumire** | **EINECS[[1]](#footnote-1)** | **CAS[[2]](#footnote-2)** | **Mențiuni3** |
| 1 | Benzen (ciclohexatrien) | 200-753-7 | 71-43-2 | piele |
| 2 | Clorură de vinil monomer | 200-831 | 75-01-4 | - |
| 3 | Pulberi de lemn de esenţă tare | - | - | - |
| 4 | Azbest |  |  | F |
| 5 | 3-4 Benz(a)piren | 200-028-5 | 50-32-8 | F |
| 6 | Beriliu şi compuşii săi (recalculaţi în Be) | 231-150-7 | 7440-41-7 | Аl |
| 7 | Eteri bisclormetilic şi clormetilic (tehnici): clometoximetan+ (după clor) |  |  |  |
| 8 | Cadmiu şi compuşii săi | 231-152-8 | 7440-43-9 |  |
| 9 | Uleiuri minerale |  |  |  |
| 10 | Arsen și compușii săi neorganici (după arsen) | 231-148-6 | 7440-38-2 | Ir, Ac |
| 11 | Nichel şi compuşii săi | 231-111-4 | 7440-02-0 | Al |
| 12 | Nichel carbonil | 236-669-2 | 13463-39-3 | Ac, Al |
| 13 | Funingină industrială neagră cu conţinut de benz(a)piren nu mai mult de 35 mg/kg |  |  | F |
| 14 | Crom trioxid (hexavalent) și compuşii săi | - | 1333-82-0 | Al |
| 15 | Epoxietan (etilenoxid) | 200-849-9 | 75-21-8 |  |
| 16 | Acrilamida | 201-173-7 |  79-06-1 | piele |
| 17 | Acrilonitril | 203-466-5 | 107-13-1 | Al, piele |
| 18 | Bromura de vinil | 209-800-2 | 593-60-2 |  |
| 19 | Butadiena (1,3 divinil) | 203-450-8 | 106-99-0  |  |
| 20 | Ciclohexen-dioxid-vinil | 203-629-0 | 108-91-8 | piele |
| 21 | Clorura de metilen  | 200-838-9  | 75-09-2 |  |
| 22 | Cromiat de zinc | - | - |  |
| 23 | Dibrometan (1,2) | 203-444-5 | 106-93-4 | piele |
| 24 | 1,1 dimetilhidrazina | 200-316-0 | 57-14-7 | piele |
| 25 | Dimetilsulfat+ | 201-058-1 | 77-78-1 | Ir, piele, Ac |
| 26 | Epiclorhidrina | 203-439-8 | 106-89-8 |  |
| 27 | Fenil hidrazina | 202-873-5 | 100-63-0 | piele |
| 28 | Formaldehida+ | 200-001-8 | 50-00-0 | Al, Ir, Ac |
| 29 | Heptanichel hexasulfură | - | 12503-53-6 |  |
| 30 | Hexaclorbutadiena | 201-765-5 | 87-68-3 | piele |
| 31 | Hidrocarburi policiclice aromatice (fracţiunea extractibila în benzen) | - | - |  |
| 32 | Iodura de metil | 200-819-5 | 74-88-4 | piele |
| 33 | 4,4'metilen-bis-(2-clor-anilina) | 202-918-9 | 101-14-4 | piele |
| 34 | 4,4 Metilen dianilina | - | - | piele |
| 35 | Metil-hidrazina | 200-471-4 | 60-34-4 | piele |
| 36 | p-Naftilamina | 202-080-4 | 91-59-8 | F, piele  |
| 37 | Nitropropan (2)  | 201-209-1 | 79-46-9 |  |
| 38 | N-Nitrozodimetilamina | 200-549-8 | 62-75-9 | F, piele |
| 39 | Oxid de propilenă  | 200-879-2 | 75-56-9 |  |
| 40 | Propilenimina | - | - | piele |
| 41 | Propiolactona β | 200-340-1 | 57-57-8 |  |
| 42 | Tetraclorura de carbon  | 200-262-8 | 56-23-5 | piele |
| 43 | o-Toluidina | 202-429-0 | 95-53-4 | piele |
| 44 | p-Toluidina | 203-403-1 | 106-49-0 | piele |
| 45 | Cloroform | 200-663-8 | 67-66-31 | piele |
| 46 | Hidrazina | 206-114-9 | 302-01-2 | piele |

 1 CAS: numărul din Chemical Abstract Service.

 2 EINECS: Inventarul european al produselor chimice existente (European Inventory of Existing Chemical Substances).

 3 Acţiunea asupra organismului: F- fibrinoghenă; Al-alergenă; Ac-acţiunea acută; Ir-acţiunea iritantă;

+ - e necesară protecţia tegumentelor şi a ochilor.

1. [↑](#footnote-ref-1)
2. [↑](#footnote-ref-2)